اللي بيستخدموها الادوات اللي بيستخدموها في الفهم عشان كده بنقول اي انسان يدخل البحر المحيط بدون طوق نجاة. ولا يحسن السباحة لابد ان يغرق لازم تيجي موجة كده تاخده وتريح الناس منه
لكن كل حاجة لها ادوات. اشمعنى الطب له ادوات؟ والهندسة لها ادوات. والميكانيكا لها ادوات. كل حاجة في الدنيا لها ادوات الا الدين الحيطة بتاعته واطية قد كده اي بني ادم عايز يتكلم في الدين يتكلم في الدين
دي دي فوضى ادي فوضى ونحن نعوذ بالله من كثرة المجددينات الذين ظهروا في هذه الامة في غياب هيئة كبار العلماء لو فيه هيئة لكبار العلماء لها صلاحيات واسعة ما جرؤ الجهلة ان يتكلموا
وكله داخل تحت حرية الفكر ما الفكر ده مقلوب الكفر ما انت الكلمة فكر لما تقلبها تبقى كفر فصار الكفر فكرا الان وكل ما تيجي توقف واحد يقول لك ده حجر على الافكار
زي على قناة فضائية امبارح جايبين واحد مخرف برضه من اللي ما عرفش كيف خرجوا من مستشفى العباسية وينبغي ان يحجر عليه. اللي يقول لك التدخين في رمضان لا يفطر والقبلة. لما تبوس لك البنت قبلتين كده عشان تفرغ شهوتك لا بأس
فدافع عن نفسه امبارح انا سمعته على الهاتف. انت عارف بيقول ايه بيقول ما هو ابن عباس وجماعته من الصحابة قالوا ان القبلة من اللمم يعني ايه من اللمم يعني ازا كنت انت خلاص يعني خلاص خد لك بوسة
خلاص اهي من اللمم. وبعدين قل استغفر الله العزيم فيوم يبيح المسألة دي يقول لك الشباب لا عارف يتجوز ولا عارف مش عارف ايه ولا عارف يعمل ايه ولا لاقي فلوس ولا الكلام ده يعمل ايه بقى
يقبل ولا يزني؟ لا يا ابني رح قبل يقوم يرخص له في ذلك كيف نرخص له في الشر هذا ليس من صلاحية المفتي ان يحل ما حرم الله سبحانه وتعالى
كل ما ييجي يقول لك كزا يقول لك لأ انا ارفض لانه من حجر على الفكر دول بقى اللي طلعوا لنا بقى من الجحور في غياب هيئة كبار العلماء كل يوم يخترع قولا كل يوم يهدمون اصلا من الاصول والكلام ده بدعوى حرية الفكر. المجددينات دول
اللي انا افضل ان اسميهم المجددينات برضو آآ تبعا الذي اطلق هذا المصطلح وهو الاستاز كامل كيلاني رحمه الله اللي هو كان متخصص في كتابة ادب الاطفال ونقل عنه هذه العبارة شيخ مصر الاشهر
السيد الفاضل الشيخ احمد شاكر ابو الاشبال رحمة الله عليه ويعني آآ اخر اعيان المحدثين في الديار المصرية التي لن تخلو ان شاء الله من خير ممن يخلفونه في هذا العلم الجليل
آآ كامل كيلاني لما لقى الدنيا زايطة كده وكل واحد بيتكلم على مزاجه واطلق على هؤلاء اسم المجددينات فقال له سامعه ما المجددينات؟ لا هو جمع مذكر سالم ولا جمع مؤنث سالم
يا اما تقول مجددون يا مجددات لكن مجددينات ايه ايه فقال له هذا جمع مخنث سالم جمع مخنث سالم فاقسم له سامعه ان اللغة العربية في امس الحاجة الى هذا الجمع خصوصا في هذه الايام